Uusnatsismi

Uusnatsismi on toisen maailmansodan jälkeen syntynyttä poliittista liikehdintää, joka tähtää kansallissosialismin eli natsismin tai jonkin sen muunnelman elvyttämiseen.http://books.google.com/books?id=EkInaWFrki4C&printsec=frontcover#v=onepage&q&f=falsehttp://www.döw.at/english/right/englre.html http://www.martinfrost.ws/htmlfiles/neonazism1.html  Skinhead-alakulttuuri liittyy uusnatsismiin siten, että he ovat toimineet värväystoiminnan  sisäänheittäjinä uusnatsismiin.Blazak Randy. 2001. “White Boys to Terrorist Men. Target Recruitment of Nazi Skinheads.” American Behavioral Scientist 44 (6): 982–1001. Uusnatsit usein käyttävät maihinnousukenkiä ja pilottitakkeja.https://yle.fi/a/3-6283821https://yle.fi/a/3-12222217https://yle.fi/aihe/artikkeli/2016/05/15/natsijohtaja-jonka-usko-loppui

 Uusnatsismi Suomessa 
Suomen vastarintaliike  vastustaa muun muassa kapitalismia, kommunismia, sionismia, monikulttuurisuutta ja Euroopan unionia.YLE Etelä-Karjala tutustui suomalaiseen natsipropagandaan, Yle Etelä-Karjala 8.6.2012Tavoitteistamme lyhyesti , Kansallinen Vastarinta, luettu 21.7.2012Kansallissosialismin SOSIALISMI , Henrik Holappa, Kansallinen vastarinta, luettu 21.7.2012Suomi murtumispisteessä, Juuso Tahvanainen, Kansallinen vastarinta, 2012, luettu 21.7.2012

 Uusnatsismi Saksassa 
Kansallissosialistiset järjestöt lakkautettiin toisen maailmansodan jälkeen useimmissa Euroopan maissa. Saksan liittotasavallassa perustettiin vuonna 1949 Sosialistinen Valtakunnanpuolue, joka kiellettiin vuonna 1952. Natsismin suosio pysyi vähäisenä 1960-luvulle asti. Kun jo hävinneeksi uskottu liike alkoi nousta, ryhdyttiin puhumaan uusnatsismista.

Saksojen yhdistymisen jälkeen 1990-luvulla uusnatsiryhmittymät saivat lisäkannattajia, etenkin entisen Saksan demokraattisen tasavallan nuorison joukosta. Tämän arvellaan olevan seurausta talousromahduksesta, korkeasta työttömyydestä ja Saksojen yhdistymisen tuottamasta kansallismielisyyden voimistumisesta. Osa uusnatsiryhmistä on harjoittanut väkivaltaa ulkomaalaisia ja varsinkin Euroopan ulkopuolelta tulleita vastaan. Saksan hallituksen vuoden 2006 selonteon mukaan uusnatsien terrorismi vaati yli 100 kuolonuhria Saksojen yhdistymisen jälkeen.

Saksan Vapaat nationalistit sai alkunsa 1990-luvun alun ”oikeistolaisista” talonvaltauksista.Ei ole yhtä äärioikeistoa - keitä Suomen vastarintaliike kutsui Helsinkiin?, SuomenKuvalehti.fi 21.10.2011

Uusnatsismi Venäjällä
Venäjällä oli erityisesti vuosina 2004–2010 vallalla maahanmuuttovastaisuus, ja silloin syntyi uusnatsistisia skiniryhmiä. Aggressiot kohdistuivat usein keskiaasialaista syntyperää oleviin. Viranomaiset tukahduttivat toiminnan, ja Ulkopoliittisen instituutin tutkijan Jussi Lassilan mukaan ilmiö hävisi lähes täysin.  Uusnatsismi elpyi hetkeksi vuonna 2014 Venäjän vallattua Krimin muun muassa Aleksandr Barkašovin johdolla.

 Tunnukset 


Uusnatsien tunnukset perustuvat natsi-Saksan tunnuksiin, hakaristiin ja puna-valko-mustaan lippuun. Hakaristi on usein korvattu muunnelmilla (varsinkin Saksassa, jossa se on laiton) tai riimuilla. Esimerkiksi numero 88 vastaa kahta peräkkäistä aakkoston kahdeksatta kirjainta H ja on siten lyhenne sanoista ”Heil Hitler”. Numero 14 merkitsee valkoisen ylivallan kannattajan David Lanen kuuluisaksi tekemää 14-sanaista lausetta: ”We must secure the existence of our people and a future for white children” eli vapaasti käännettynä ”Meidän on turvattava kansamme olemassaolo ja tulevaisuus valkoisille lapsille.”http://www.adl.org/hate_symbols/numbers_14words.asp 
Uusnatsistisilla veljeskunnilla on 150 salaista koodia, joilla he viestittävät aatteistaan. He käyttävät nykyisin myös palestiinahuiveja, joiden tarkoitus on osoittaa, että he vastustavat Israelia.http://www.iltalehti.fi/ulkomaat/2011070814025502_ul.shtml

Uusnatsit marssivat joinain ”juhlapäivinä” kuten Adolf Hitlerin syntymäpäivänä 20. huhtikuuta, sekä Rudolf Hessin kuolinpäivänä 17. elokuuta. Saksassa nämä marssit on ajoittain kielletty, kuten myös natsi-Saksan aikaiset marssit yms. natsisymbolit. Niiden sijaan uusnatsit ovat käyttäneet muun muassa Richard Wagnerin, Carl Orffin, Bedřich (Friedrich) Smetanan ja Jean Sibeliuksen musiikkia.

Hypermaskuliininen identiteetti
Sosiologian professorin Ann-Dorte Christensenin mukaan uusnatsistisessa liikkeessä rakennetaan väkivaltaan perustuvaa hypermaskuliinista identiteettiä. Tämä karkottaa naisia liikkeestä ja tuottaa uusnatseille homososiaalisen yhteisön. Uusnatsit voivat kuvata itseään esimerkiksi valkoisiksi arjalaisiksi sotureiksi.https://journals.sagepub.com/doi/10.1177/1097184X20985582

 Katso myös 
 Holokaustin kiistäminen
 Iranin kansallissosialistinen puolue
 Uusfasismi
 Äärioikeisto Suomessa
 Esoteerinen natsismi

 Lähteet 

 Kirjallisuutta 



 Aiheesta muualla 

 Uusnatsismi. Ylen Elävä arkisto.
 Supo: Uusnatsismi on Suomessa sisäpiiritouhua Ylen uutiset 19.1.2010.

*
Luokka:Seulonnan keskeiset artikkelit